CELEX: 32022D0181
Language: hr
Date: 2022-02-09 00:00:00
Title: Provedbena odluka Komisije (EU) 2022/181 оd 9. veljače 2022. o izmjeni Provedbene odluke (EU) 2021/260 u pogledu određenih premještanja između država članica ili njihovih dijelova akvatičnih životinja koje podliježu nacionalnim mjerama te Priloga I. toj odluci u pogledu statusa bolesti Irske u odnosu na herpesvirus kamenice 1 μνar (OsHV-1μvar) (Tekst značajan za EGP)

10.2.2022   
               
               
                  HR
               
               
                  Službeni list Europske unije
               
               
                  L 29/40
               
            
         PROVEDBENA ODLUKA KOMISIJE (EU) 2022/181
         оd 9. veljače 2022.
         o izmjeni Provedbene odluke (EU) 2021/260 u pogledu određenih premještanja između država članica ili njihovih dijelova akvatičnih životinja koje podliježu nacionalnim mjerama te Priloga I. toj odluci u pogledu statusa bolesti Irske u odnosu na herpesvirus kamenice 1 μνar (OsHV-1μvar)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 226. stavak 3.,
         budući da:
         
                     (1)
                  
                  
                     Provedbenom odlukom Komisije (EU) 2021/260 (2) utvrđeni su popisi država članica i njihovih dijelova koji se smatraju slobodnima od određenih bolesti akvatičnih životinja koje nisu uvrštene na popis na temelju članka 9. stavka 1. točke (d) Uredbe (EU) 2016/429 ili koje podliježu programu iskorjenjivanja tih bolesti.
                  
               
                     (2)
                  
                  
                     Konkretno, u članku 4. Provedbene odluke (EU) 2021/260 utvrđeni su uvjeti pod kojima se akvatične životinje vrsta prijemljivih na te bolesti mogu premještati između država članica ili njihovih dijelova, uključujući zahtjev da te životinje potječu iz države članice ili njezina dijela koji su uvršteni na popis kao slobodni od tih bolesti.
                  
               
                     (3)
                  
                  
                     Međutim, standardi Svjetske organizacije za zdravlje životinja (OIE) (3) i praktično iskustvo pokazuju da iz perspektive zdravlja životinja nije uvijek potrebno da žive akvatične životinje i njihove gamete potječu iz područja slobodnog od bolesti ako su namijenjene području koje je već slobodno od bolesti ili koje podliježe programu iskorjenjivanja. U određenim slučajevima i za određene bolesti primjerene mjere za umanjivanje rizika od bolesti mogu biti karantena akvatičnih životinja u objektu akvakulture odobrenom u skladu s Delegiranom uredbom Komisije (EU) 2020/691 (4), dezinfekcija jaja ili držanje akvatičnih životinja u vodi određena saliniteta u propisanim uvjetima.
                  
               
                     (4)
                  
                  
                     Stoga je primjereno izmijeniti Provedbenu odluku (EU) 2021/260 kako bi se uzele u obzir takve mjere za umanjivanje rizika radi olakšavanja sigurne trgovine takvim proizvodima.
                  
               
                     (5)
                  
                  
                     Osim toga, Irska je zatražila od Komisije da izbriše „Kompartment 5: Bertraghboy Bay i Galway Bay” s popisa kompartmenata koji su slobodni od herpesvirusa kamenice 1 μνar (OsHV-1 μνar) u Irskoj te da u skladu s tim izmjeni Prilog I. Provedbenoj odluci (EU) 2021/260. Taj je zahtjev podnesen iz komercijalnih razloga, a ne zbog izbijanja bolesti.
                  
               
                     (6)
                  
                  
                     Provedbenu odluku (EU) 2021/260 trebalo bi stoga na odgovarajući način izmijeniti.
                  
               
                     (7)
                  
                  
                     Mjere predviđene u ovoj Odluci u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Provedbena odluka (EU) 2021/260 mijenja se kako slijedi:
            
                        1.
                     
                     
                        članak 4. zamjenjuje se sljedećim:
                        
                           „Članak 4.
                           Premještanja između država članica ili njihovih dijelova akvatičnih životinja prijemljivih vrsta koje podliježu nacionalnim mjerama, uključujući programe iskorjenjivanja
                           
                              1.   Akvatične životinje prijemljivih vrsta za određenu bolest koje su navedene u drugom stupcu Priloga III. premještaju se u države članice ili njihove dijelove koji su navedeni u drugom i četvrtom stupcu tablica u prilozima I. ili II. samo:
                              
                                          (a)
                                       
                                       
                                          ako potječu iz države članice ili njezina dijela koji su navedeni u drugom i četvrtom stupcu tablice u Prilogu I. kao slobodni od predmetne bolesti;
                                       
                                    
                                          (b)
                                       
                                       
                                          ako ih prati službeni certifikat koji je izdalo nadležno tijelo države članice podrijetla, sastavljen u skladu s odgovarajućim predloškom certifikata o zdravlju životinja iz poglavlja 1., 2., 3. ili 5. Priloga I. Provedbenoj uredbi Komisije (EU) 2020/2236 (5), u kojem su navedena jamstva relevantna za predmetne posebne nacionalne mjere.
                                       
                                    
                           
                              2.   Odstupajući od stavka 1. točke (a), akvatične životinje prijemljivih vrsta za određenu bolest koje su navedene u drugom stupcu Priloga III. mogu se premještati u države članice ili njihove dijelove koji su navedeni u drugom i četvrtom stupcu tablica u prilozima I. ili II. u sljedećim slučajevima:
                              
                                          (a)
                                       
                                       
                                          ako je riječ o divljim akvatičnim životinjama, bile su podvrgnute karanteni u objektu akvakulture koji je odobren u skladu s člankom 15. Delegirane uredbe (EU) 2020/691 (*1);
                                       
                                    
                                          (b)
                                       
                                       
                                          u slučaju država članica ili njihovih dijelova koji podliježu nacionalnim mjerama za infekciju s Gyrodactylus salaris:
                                          
                                                      i.
                                                   
                                                   
                                                      neposredno prije premještanja akvatične životinje držane su u uvjetima utvrđenima u poglavlju 10.3. članku 10.3.8. točki 2. Kodeksa o zdravlju akvatičnih životinja Svjetske organizacije za zdravlje životinja (OIE) (*2);
                                                   
                                                
                                                      ii.
                                                   
                                                   
                                                      riblja jaja dezinficirana su i nakon toga držana u uvjetima utvrđenima u poglavlju 10.3. članku 10.3.8. točki 3. Kodeksa o zdravlju akvatičnih životinja OIE-a.
                                                   
                                                
                                    
                        
                        
                           (*1)  Delegirana uredba Komisije (EU) 2020/691 оd 30. siječnja 2020. o dopuni Uredbe (EU) 2016/429 Europskog parlamenta i Vijeća u pogledu pravila za objekte akvakulture i prijevoznike akvatičnih životinja (SL L 174, 3.6.2020., str. 345.)."
                        
                        
                           (*2)  Kodeks o zdravlju akvatičnih životinja OIE-a, 2021., 23. izdanje.”"
                        
                     
                  
                        2.
                     
                     
                        U Prilogu I., u retku koji se odnosi na herpesvirus kamenice 1 μνar (OsHV-1μνar), unos za Irsku zamjenjuje se tekstom iz Priloga ovoj Odluci.
                     
                  
         
            Članak 2.
            Ova Odluka stupa na snagu trećeg dana od dana objave u Službenom listu Europske unije.
         
         
            Sastavljeno u Bruxellesu 9. veljače 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 84, 31.3.2016., str. 1.
         
         
            (2)  Provedbena odluka Komisije (EU) 2021/260 оd 11. veljače 2021. o odobravanju nacionalnih mjera za ograničavanje utjecaja određenih bolesti akvatičnih životinja u skladu s člankom 226. stavkom 3. Uredbe (EU) 2016/429 Europskog parlamenta i Vijeća i o stavljanju izvan snage Odluke Komisije 2010/221/EU (SL L 59, 19.2.2021., str. 1.).
         
            (3)  Kodeks o zdravlju akvatičnih životinja OIE-a, 2021., 23. izdanje.
         
            (4)  Delegirana uredba Komisije (EU) 2020/691 оd 30. siječnja 2020. o dopuni Uredbe (EU) 2016/429 Europskog parlamenta i Vijeća u pogledu pravila za objekte akvakulture i prijevoznike akvatičnih životinja (SL L 174, 3.6.2020., str. 345.).
         
            (5)  Provedbena uredba Komisije (EU) 2020/2236 оd 16. prosinca 2020. o utvrđivanju pravila za primjenu uredbi (EU) 2016/429 i (EU) 2017/625 Europskog parlamenta i Vijeća u pogledu predložaka certifikata o zdravlju životinja za ulazak u Uniju i premještanja unutar Unije pošiljaka akvatičnih životinja i određenih proizvoda životinjskog podrijetla od akvatičnih životinja i u pogledu službenog certificiranja u vezi s takvim certifikatima te o stavljanju izvan snage Uredbe (EZ) br. 1251/2008 (SL L 442, 30.12.2020., str. 410.).
      
      
         
            PRILOG
            
               
                           „Herpesvirus kamenice 1 μvar (OsHV-1 μνar)
                        
                        
                           Irska
                        
                        
                           IE
                        
                        
                           Kompartment 1: Sheephaven Bay
                           Kompartment 3: Killala Bay, Broadhaven Bay i Blacksod Bay
                           Kompartment 4: Streamstown Bay
                           Kompartment A: uzgajalište Tralee Bay”